cyanic-selkie/wikianc huggingface dataset:
Светско првенство во ракомет за мажи 2015
Светско првенство во ракомет за мажи 2015 — 24. светско првенство во ракомет за мажи организирано од Меѓународната ракометна федерација (МРФ, IHF). Првенството се одржало во Катар, од 15 јануари до 1 февруари 2015 година. Катарската кандидатура била избрана во конкуренција со Норвешка, Полска и Франција, на гласањето на советот на МРФ, одржано на 27 јануари 2011 година, во Малме, Шведска. Ова е вторпат Светското првенство да биде одржано на Блискиот Исток, по првенството во Египет во 1999 година.
Сали
Натпреварите на првенството се одржуваат во Доха и во новосоздадениот град Лусаил.
За потребите на Светското првенство биле изградени три нови сали:
Квалификации
На првенството учествувале 24 репрезентации. Катар, како домаќин и Шпанија, како светски првак, биле автоматски квалификувани, со што останале 22 слободни места за најдобрите репрезентации од секој континентален турнир и победниците на дополнителните европски квалификации.
Со одлука на Меѓународната ракометна федерација, на 8 јули 2014 година, местото наменето за земја од Океанија било поништено врз основа на тоа дека Океанија нема континентална конфедерација. Претходно, државната репрезентација на Австралија се квалификувала на првенството во 2014 година, но, наместо неа, со специјална покана, за учество на Светското првенство во Катар била повикана земјата со највисок рангирање од претходното светско првенство (Германија), а која не обезбедила место за првенството во Катар. Подоцна, уште пред почетокот на СП настанале проблеми, откако репрезентациите на Бахреин и на Обединетите Арапски Емирати на 7 ноември 2014 година го откажале учеството на првенството, при што двете репрезентации, како причина за отказот ги навеле политичките судири. Како нивни замени биле избрани Исланд и Саудиска Арабија.
Ждрепка
Ждрепката била одржана на 20 јули 2014 година во Доха, Катар.
Шеширите во кои биле расподелени земјите биле објавени на 11 јули 2014 година.
Судии
Вкупно биле избрани 18 судиски двојки за првенството:
Групна фаза
Распоредот на натпреварите бил објавен на 21 август 2014 година. Нов распоред бил објавен на 12 декември 2014 година. Првите четири екипи од секоја продолжуваат во следната елиминациска фаза.
Сите времиња се по средноевропско време (UTC+1).
Идеален Состав
Идеален состав на првенството:
Најдобри стрелци
Извор: IHF.info
Најдобри голмани
Извор: IHF.info
Мила Мирчева
Мила Мирчева (моминско: Пејова; р. во Долни Лапац) — македонски стоматолог, специјалист по детска и превентивна стоматологија.
Животопис
Средно образование, гимназија, завршила во 1958 година. На Стоматолошкиот факултет во Белград дипломирала во 1964 година. Во 1972 година се здобила со звањето специјалист по детска и превентивна стоматологија. Во 1978 година, на стоматолошкиот оддел при Медицинскиот факултет во Скопје го одбранила хабилитацискиот труд. Со одбраната на докторската дисертација на Стоматолошкиот факултет во Скопје, во 1988 година, се здобила со научниот степен доктор на стоматолошки науки од областа детска и превентивна стоматологија.
Првото вработување на проф. Мирчева било во 1964 година, во Здравствената амбуланта при комбинатот „Борово“ во Борово (СР Југославија). Во 1965 година се вработила на Стоматолошката клиника, на Одделот за детска и превентивна стоматологија во Скопје. Во 1969 година била избрана за асистент на Катедрата за детска и превентивна стоматологија при Стоматолошкиот факултет во Скопје, а во 1972 година била преизбрана. Во 1979 година била избрана за доцент на истата Катедра, а во 1984 година за вонреден професор. Изборот за редовен професор на проф. Мирчева бил извршен во 1989 година, а во 1996 година била преизбрана во истото звање. Се пензионирала во 2004 година.
Била раководител на Клиниката за детска и превентивна стоматологија од 1990 до 1998 година, како и продекан на Стоматолошкиот факултет во Скопје во 1998 година.
Објавила над 105 научни трудови, а соавтор е и на учебникот „Детска и превентивна стоматологија“ и на „Македонско-германски стоматолошки речник“.
Во потесниот домен на професионален ангажман на професор Мирчева се психолошките аспекти во детската стоматологија. Нејзиниот интерес е насочен и кон проучување, преку примена, на современите материјали во превентивната и реставративната стоматологија во детската возраст.
За својата севкупна дејност професор Мирчева била наградувана со разни одликувања и награди: Орден на трудот со сребрен венец (1980) и Орден на трудот со златен венец (1989), двете од Претседателството на бившата СФРЈ, и плакети по повод одбележувањето на 30-годишнината, 40-годишнината и 45-годишнината од постоењето на Стоматолошкиот факултет во Скопје (1989, 1999 и 2004), повелба на Лекарското друштво на Македонија „Д-р Трифун Пановски“, за исклучителни резултати во унапредувањето на медицинската наука, практика и за развој на здравствената заштита (1996), плакета по повод 50 години на Универзитетот “Св. Кирил и Методиј” (1999).
Ховсгол
Ховсгол (Хөвсгөл) е најсеверната монголска покраина. Името на покраината потекнува од името на езерото Ховсгол.
Тржишче (Севница)
Тржишче (словенечки: Tržišče) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Список на екипи и велосипедисти на Џиро д’Италија 2018
Следи список на екипи и велосипедисти кои учествувале на Џиро д’Италија 2018.
Екипи
Бидејќи Џиро д’Италија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи.
По националност
На трката настапиле 176 возачи од 32 различни држави.
Св. Емерик
'''Св. Емерик''' е католички светец.
Животопис
Св. Емерик се родил во Унгарија, на почетокот на 11 век, како син на првиот унгарски крал Штефан, кој исто така бил прогласен за светец во католичката црква. Принцот Емерик бил воспитуван побожно и, според упатствата на татко му, живеел скромно, развивајќи ги добрите особини. Емерик загинал за време на лов, во триесеттата година од животот. Поради побожниот живот, католичката црква го прогласила за светец, а нему му се молат младите за помош. Неговиот ден се слави на 5 ноември.
Привидна ѕвездена величина
Привидна ѕвездена величина (магнитуда, m) на ѕвезда, планета или друго небесно тело е мерка за неговиот привиден сјај, т.е. количина на светлина која до нас допира од самиот објект. Во овој случај, за разлика од апсолутната величина, оддалеченоста на небесните тела од нас, како и нивната вистинска големина и сјајност имаат битна улога.
Шаховска олимпијада 1998
33. шаховска олимпијада организирана од ФИДЕ, која содржела натпреварувања во машка и женска конкуренција, како и неколку настани кои биле одржани со цел да се промовира играта се одржала од 26 септември до 13 октомври 1998 во Елиста, Русија.
Поврзано
I неофицијална шаховска Олимпијада (Париз 1924)
II неофицијална шаховска Олимпијада (Будимпешта 1926)
III неофицијална шаховска Олимпијада (Минхен 1936)
Керима Муча
Животопис
Родена е во Дебар во 1926 година. Во 1941 година, непосредно по Априлската војна, уште како малолетна под непосредно влијание на брата си се вклучила во НОБ како заднински соработник. Од февруари 1942 година била член на младинската воспитна група, а од 1943 година на КПМ. Истата година учествувала во четиридневните борби за ослободување на Дебар, го фрлила фереџето и работела на формирање на градскиот народноослободителен одбор. По повлекувањето на народноослободителните единици преминала во илегалство.
По ослободувањето завршила средна партиска школа и извршувала разни општествени функции. Била референт за социјални грижи на Околискиот народен одбор во Скопје и член на Главниот одбор на ССРНМ од 1957 година.
C (латиница)
C — третата буква од латиницата. Оваа буква има фонетската вредност /s/, /ts/ или /k/. Оваа буква се користи во македонскиот јазик за транскрипција на кириличната буква ц.
Охридска банка
Охридска банка АД Охрид — македонска универзална банка, која спаѓа во групата големи банки. Таа нуди широк спектар на домашни и меѓународни банкарски услуги на своите комитенти - правни и физички лица и се одликува со разгранета мрежа од експозитури, широк асортиман на финансиски услуги, софистицирани хардверски и софтверски решенија и високо стручен кадар. Нејзиното седиште се наоѓа на ул. Македонски Просветители бр. 19, 6000, Охрид. Банката своите активности во Македонија ги извршува преку мрежа на 29 експозитури.
Историја
Охридска Банка АД Охрид е трансформирана во акционерско друштво на 29 декември 1989 година. Како самостојна банка, со сегашното име, Охридска банка АД Охрид работи од 1995 година. Во периодот на десетгодишното функционирање како самостојна банка, Охридска банка перманентно го зголемувала финансискиот потенцијал и во моментов банката е рангирана на четврто место во банкарскиот систем на Македонија, мерено според вкупната актива.
Во мај 2007 година, Сосиете Женерал станал стратешки партнер на Охридска банка, која станала дел од оваа голема интернационална финансиска групација. Сосиете Женерал учествува со 70,02% во вкупниот капитал на банката, а останатите 29,98% се во сопственост на правни и физички лица. Во моментот кога Сосиете Женерал најавил дека ќе ја откупи Охридска банка, нејзините акции се продавале на берзата по цена повисока од 10.000 денари. По извршената соспствена проценка, Сосиете Женерал одлучил да понуди околу 7.500 денари по акција. Наидувајќи на незадоволство кај Управниот одбор, понудата била покачена на 8.175 денари. Со оваа цена биле откупени нешто повеќе од 51% од акциите, така што понудата завршила успешно.
Активности на банката
Банката е регистрирана како универзален тип на комерцијална банка, во согласност со македонските закони. Основните активности на банката се следните:
Охридска банка е првата македонска банка која понудила кредитното животно осигурување. Во соработка со осигурителната компанија „Граве“, Охридска банка нуди кредит кој гарантира дека, доколку се случи некој несакан настан, осигурителната компанија ќе го подмири остатокот од главнината на кредитот. Со оваа програма се опфатени сите кредити за физички лица, кои се на возраст од 18 до 67 години, а осигурителната премија изнесува 0,85% годишно од износот на кредитот. Ризици кои се покриени со овој кредит се: смрт како резултат на несреќен случај или болест, целосна и трајна инвалидност како резултат на несреќен случај или болест, како и трајна и целосна загуба на способност како резултат на несреќен случај или болест.
Награди и признанија
Водечкото светско списание за финансиски пазари „Јуромани“ (Euromoney) ја прогласи Охридска банка - Сосиете женерал груп за најдобра банка во Македонија за 2010 година. Наградата на претставниците на банката им е врачена во Лондон во присуство на водечките банкари и инвестициски банки од светот. Јитка Пантучкова, претседател на управниот одбор на Охридска банка, вели дека се почестени што "Јуромани" одбра да ја одликува Охридска банка - Сосиете женерал груп за 2010 година. - "Свесни сме дека мораме да продолжиме да се фокусираме и да бидеме подготвени за идните предзивици во нашата индустрија" - изјави Пантучкова
Хемиски влакна
Хемиските влакна се добиваат со преработка на целулозата, со дестилација на јагленот или на нафтата. Најпознати хемиски влакна се: најлон, перлон, терилен, орлон, полиестер и други.
Хемиските влакна сè повеќе ги заменуваат влакната од волна, памук, свила и јута и предизвикаа нарушување во производството на природните текстилни суровини.
Најголеми светски производители на хемиски влакна се: САД, Русија, Германија, Јапонија и Франција.
Андромаха го оплакува Хектора
Андромаха го оплакува Хектора — слика масло на платно од 1783 година на Жак-Луј Давид. Делото прикажува слика од Илијадата на Хомер, на која е прикажана Андромаха, тешена од нејзиниот син, Астијанакс, како тагува за нејзиниот сопруг Хектор, кој е убиен од Ахил. Оваа слика, претставена на 23 август 1783 година, му донела избор на Давид во Кралската академија во 1784 година.
Бабана
Бабана (Băbana) — општина во округот Арџеш во јужна Романија.
Ректасцензија
Ректасцензија или десно искачување — една од координатите со помош на која се дефинира положбата на некој објект на небото во екваторскиот координатен систем. Ректасцензијата (RA) е еквивалентна на географската должина на Земјата, се мери во часови, минути и секунди (0-24 ч).
Лаоско писмо
Лаоско писмо — официјалното писмо со кое се служи лаоскиот јазик. Покрај лаоскиот, малцинските јазици на Лаос исто така се служат со ова писмо и е единствено дозволено писмо во државата, но се користи и латиницата.
Согласки
* Официјално тргнато од употреба во 1970-те.
Самогласки - никлеуси
Во табелата се внесени самогласките-нуклеуси кои се комбинираат со согласки ກ.
* означува варијација која веќе не се користи при пишување
Лаоски во уникод
Опсегот на лаоските знаци во уникод е од U+0E80 до U+0EFF.
Curiosity (мрежно место)
Curiosity (се изговара Кјуриосити, во превод: Љубопитност) ― мрежно место за семрежно далечинско образование.
Местото собрало содржина од различни семрежни образовни и наставни ресурси (како што се курсеви, написи и видеа), кои може да се филтрираат по предмети и теми, трошоци за курсеви и други фактори.
Историја
Curiosity првично бил основан од Гејб Веховски, шеф на дигитална стратегија и дигитални бизниси во Discovery Communications.
Тој го гледал Curiosity како „вертикално средиштен пазар“ за семрежно учење.
Во ноември 2014 година, Curiosity бил извлечен од Discovery со Веховски како извршен директор; Discovery останува партнер за содржина на услугата.
Во исто време, претпријатието собрало 6 милиони долари во круг на финансирање од Серија А од голем број вложувачи со седиште во Чикаго, вклучително и Pritzker Group Venture Capital, Origin Ventures, Chicago Ventures и Corazon Capital.
Прекин
Во 2020 година, мрежното место било прекинато. Тој првично бил вграден со мрежното место Discovery, каде што целиот сообраќај кон Curiosity http ќе биде пренасочен на мрежната страница на Discovery.
Подоцна, во септември 2020 година, било откриено дека пренасочувањето исто така престанало, а врската до мрежната страница на Curiosity повеќе не работи.
Булевар на самракот (филм од 1950)
Булевар на самракот (англиски: Sunset Boulevard) - американски филм од 1950 година, во режија на Били Вајлдер, кој автор и на сценариото, заедно со Чарлс Брекет и Д. М. Маршман (засновано врз приказната на Вајлдер и Брекет). Главните улоги ги играат: Вилијам Холден, Глорија Свансон, Ерих фон Штрохајм и Ненси Олсон. Исто така, во филмот се појавуваат и бројни славни глумци од ерата на немиот филм, како: Бастер Китон, Х. Б. Ворнер и Хеда Хопер. Филмот освоил три награди „Оскар“ (за сценарио, за музика и за сценографија), а бил номиниран во осум категории. Покрај тоа, филмот имал седум номинации за „Златен глобус“, а победил во четири категории, и тоа: најдобар филм, режија, главна женска улога и музика). Американскиот филмски институт го вброил филмот на списокот на 100 најдобри американски филмови во XX век, а филмските критичари го сметаат за филмска класика и за еден од најдобрите филмови на Вајлдер.
Синопсис
Неуспешниот холивудски сценарист Џо Гилис (го игра Холден) бега од доверителите и се засолнува во раскошната вила на поранешната ѕвезда од ерата на немиот филм, Норма Дезмонд (ја игра Свансон). Бидејќи му се потребни пари, Гилис ја прифаќа работата на нејзин соработник во пишувањето на сценариото за филмот „Салома“ со кој Дезмонд планира да се врати во светот на филмот. Набргу, тој станува љубовник на остарената и осамена глумица на која единственото друштво ѝ е нејзиниот поранешен режисер, а сегашен слуга, Макс фон Маерлинг (го игра фон Штрохајм).
Маскапаича
Маскапаича (шпански: Mascapaicha) била кралска круна на императорот на Тавантинсују или попозната како Империјата на Инките. Маскапаичата била кралски симбол која го носел само Сапа Инката, односно кралот под титулите Крал на Куско и Сапа Инка на Тавантунсују. Круната била составена од округла волнена ткаенина со златни нишки и со пердуви од корекенке. Оваа круна се сметала за најскапоцен предмет во Империјата.
Космос-1931
Космос-1931 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 114,4 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 1460 км, а најмалото на 1398.
Евер Банега
Евер Максимилиано Давид Банега (роден на 29 јуни 1988) — аргентински фудбалер, играч од средниот ред на Севиља и на аргентинската репрезентација.
Тој ја започнал својата кариера во Бока Хуниорс, но во 2008 година потпишал за Валенсија, каде што останал неколку години, при што настапил на 162 официјални натпревари и го освоил шпанскиот куп во 2008 година. По неговото приклучување во тимот на Севиља во 2014 година, тој освоил неколку последователни трофеи во Лигата на Европа.
На репрезентативно ниво, Банега настапил за репрезентацијата на Аргентина, на повеќе турнири, меѓу кој и настапите за олимписката селекција на Аргентина на ЛОИ во Пекинг 2008, каде што се закитил со златен медал, и три учества на Копа Америка, помагајќи и на својата земја да стигне до финалето во 2015 и 2016 година.
Ајше Хафса султан
Ајше Хафса султан (османлиски јазик: عایشه حفصه سلطان) — првата со титула Валиде султан во Османлиското Царство како мајка на Сулејман I и сопруга на Селим I. Во периодот од стапувањето на нејзиниот син во 1520 на престолот до нејзината смрт во 1534 година, таа била една од највлијателните личности во царството, како и де-факто ко-регент за време на овие четиринаесет години.
Денеска нејзиното потекло е тема на дебата од страна на историчарите и според поголемиот дел од нив таа била ќерка на Менгли Гирај or Abd'ûl-Muin, владетел на Кримското ханство. Таа е родена во 1479 година и омажена за османлискиот принц и иден султан Селим I. Во Маниса престојувала со нејзиниот син кој бил владетел на регионот како шехзаде во периодот од 1513 до 1520 година. Во градот во нејзина чест биле изградени една џамија, основно училиште, колеџ и болница.
Како прва Валиде султан, статусот на мајката на султанот значително се променил. Во 1494 година таа го родила идниот султан Сулејман I. Освен Сулејман таа имала и три ќерки од Селим и тоа: Хатиџе султан, Бејхан султан и Шах султан.
Ајше Хафса султан починала во март 1534 година и била погребана во џамијата Јавуз Селим во Фатих, Цариград. Нејзиниот мавзолеј во голема мера бил уништен по земјотресот од 1884 година а во 1900 година започнала реконструкцијата. Денеска нејзиниот гроб е доста поедноставен за разлика од времето кога бил изграден.
Попевка за Радиќ Вукоевиќ
Попевка за Радиќ Вукоевиќ (српско-хрватски: Popijevka Radića Vukojevića) - кратка народна песна (бугарштица), составена од 14 стиха.
Содржина
Три копја се насочени кон јунакот Радиќ Вукоевиќ, кој бега низ планината. За несреќа, неговиот коњ се лизга на детелината и трите копја наеднаш го погаѓаат. Шумските разбојници го соблекуваат јунакот, а тој ги моли само да му ја остават марамата на главата за да го заштити лицето од гавраните и орлите.
Осврт кон песната
Според содржината, чувството за просторот и едноставната линија, „Попевката за Радиќ Вукоевиќ“ наликува на стар средновековен споменик. Три копја го гонат јунакот низ планината и сите три го погаѓаат истовремено, но дури на крајот од песната се открива кој ја носи смртта. Тогаш, јунакот ги моли шумските гусари, но не за животот, туку ги моли да не му ја отстранат белата марама од главата за неговото мртво лице да не му го нагрдат гавраните и орлите.
Трновец (Севница)
Трновец (словенечки: Trnovec) — населба во Општина Севница во централна Словенија. Областа е дел од историскиот регион Долна Штаерска. Населбата сега е вклучена во Посавскиот статистички регион.
Зрак (весник)
Зрак ― весник на Деветтата македонска бригада. Од него е сочуван само бројот 4, датиран на февруари 1945 година. Бил публикуван на македонски јазик.
Наима Салбом
Наима Салбом (Naima Sahlbom; — ) — шведски хемичар, минералог и активист за мир. Таа се смета за една од најистакнатите хемичарки во Шведска од крајот на и почетокот на  век.
Ран живот и образование
Салбом е родена во Стокхолм, Шведска, на 15 мај 1871 година. Таа била ќерка на Шарлот (роденото Халин) Салбом и Густав Валфрид Салбом, градежен инженер. Како млада, таа била присутна во женското училиште Валинска, првата образовна институција во Шведска која нуди универзитетско-подготвително образование за девојчиња. Научно-склона, Салбом била договорена од нејзиниот татко да волонтира во лабораторијата на Стокхолм Вотер, и таа го добила своето основно лабораториско искуство. Во 1893 година Салбом ги положила матурските испити и присуствувала на Стокхолм högskola (сега Стокхолмски универзитет), каде што стекнала искуство во анализа на минерали. Номинирана од Хелге Бакстром, Салбом била примена како член на Геолошкото друштво на Стокхолм на 10 мај 1894 година.
Научно истражување
Во 1897 година Салбом го објавила својот прв научен труд, а наодите детализирале минерална анализа на карпите собрани на островот Алнон. Во 1900 година, Јохан Гунар Андерсон од Универзитетот во Упсала и Салбом објавија заедничка студија за содржината на флуор во шведските фосфорити. Трудот забележал сличност во хемискиот состав на минералот на флуорапатит помеѓу два морски безрбетници: фосилот Оболид брахиопод и Лингула анатина. За финансиски цели, Салбом одбила можност за истражување од Арвид Хогбом од Универзитетот во Упсала и ја прифатила понудата за работа од Џон Ландин да работи во компанија за хемиско инженерство во Стокхолм. Последователно, од 1902 до 1903 година, таа била вработена во Геолошкиот завод на Финска во Хелсинки, каде што била првата жена што била иницирана во Финското хемиско друштво. Поради нејзината поврзаност со Јалмар Сјогрен, поранешен професор по минералогија и геологија на Упсалскиот универзитет, а потоа директор на одделот за минералогија во Шведскиот природонаучен музеј, Салбом го прошири своето искуство за анализа на минерали со работа на одделот за минералогија на Шведскиот музеј. за природна историја.
Во текот на 1903 и 1904 година, англиските научници објавиле истражување за радиоактивноста во научното списание Nature. Во првиот број од 1904 година, R. J. Strutt идентификувал дека радиумот е откриен во гасовите на Бат изворите. Во следното издание, Барон Блитсвуд и Х. С. Ален објавиле докази за радиоактивни гасови во минералните извори Бакстон.[6] Врз основа на наодите, Сјогрен и препорачале на Салбом да ја анализира радиоактивноста во шведските води и ја упатиле кај Александар Класен во Ахен. Во 1904 година Салбом била ученик на Класен и прегледувала радиоактивни техники. Во 1905 година, првичните железни пружини што таа ги тестирала произвеле податоци што отстапувале, вклучително и меѓу соседните извори. Во 1906 година, поддржана од бањите, таа продолжила да ги анализира изворите во централна и јужна Шведска. Нејзините наоди покажале недостаток на корелација помеѓу хемискиот состав на водните ресурси и радиоактивноста, како и длабочината на бунарите и радиоактивноста. Била прикажана корелација помеѓу геологијата на водните ресурси и радиоактивноста. Песочникот во Хелсингборг и бунарите во гранит се прикажани меѓу највисоките концентрации на радиоактивни гасови. Салбом извлекла докази дека водните ресурси собираат радиоактивни гасови од течењето низ карпите што содржат радиум. Во 1907 година Салбом и Сјогрен објавиле труд за 59 извори и бунари во Шведска. Трудот поддржал докази за радиоактивна еманација во минералните води.
Во есента 1907 година, Салбом била примена на Универзитетот во Базел. За да продолжи со студиите, таа ја одбила понудата за истражување од Сјогрен. Советувана од Фридрих Фихтер од Универзитетот во Базел, Салбом ја завршила својата теза, истражување за капиларна анализа на колоидни раствори. Во 1910 година Салбом ја презентирала тезата на Универзитетот во Нојшател и докторирала по хемиска физика. Во 1914 година, со придонес од Хелге Баклунд, Салбом основала лабораторија во Стокхолм, каде што специјализирала за водена минералогија. Самовработена како хемиски аналитичар, Салбом добила договор од минералози и петрографи поради нејзината умешна работа. Во 1916 година таа објавила втор извештај за минералогијата и радиоактивноста, со анализирани 400 извори и бунари. Весникот потврди дека радиоактивноста на минералните води е поврзана со геологијата. Севкупно, киселинските и примарните карпи резултираа со најрадиоактивна еманација; Мафичните и седиментните карпи покажаа помала радиоактивност.
Активизам
Додека студирал во Ахен, Базел и Нојшател, Салбом го поддржувала женското движење пишувајќи за периодични изданија во Шведска.
Од 1919 до 1944 година, Салбом била член на одборот на Интернационала Квинофорбундет за Фред и Фрихет (ИКФФ), шведскиот оддел на Женската меѓународна лига за мир и слобода (WILPF). Во април 1924 година, Салбом и Гертруд Вокер присуствувале на конференцијата на Американското хемиско друштво во Вашингтон. За време на вежбање на хемиско оружје во арсенал, тие ја испитувале сериозноста на научната војна. Поради промена на ветрот, Салбом, Вокер и неколку научници биле изложени на солзавец. Во ноември 1924 година, Четвртиот меѓународен конгрес на WILPF се собрал во Вашингтон..
Во спротивставување на употребата на научното војување, Салбом објавила статија со наслов „Giftgasvapnet“ (Оружје со отровен гас), во 1925 година. Таа тврдела дека користењето научно истражување за развој на хемиско оружје е редуктивно бидејќи војната има значително влијание врз цивилите. ИКФФ го поддржал написот на Салбом. Во 1929 година, ИКФФ одржал конференција во Франкфурт, каде што биле дискутирани алтернативните стратегии за војување. Во 1930-тите, Грета Енгквист и Салбом патувале низ источна и јужна Европа за да се залагаат за WILPF. Салбом била назначена за претседател на одделот на шведскиот WILPF во 1935 година.
За нејзиниот децениски активизам, Салбом била наградена со медалот Илис кворум во 1946 година, две години откако таа поднесе оставка како член на ИКФФ.
На 85-годишна возраст, Салбом умрела во пензионерска установа во Стокхолм на 29 март 1957 година.
Св. апостол Јаков
'''Св. апостол Јаков''' е православен светец.
Животопис
Св. апостол Јаков бил син на Јосиф, сопругот на Дева Марија, од неговиот претходен брак. Поради тоа, како и поради неговата посебна приврзаност кон Христос, тој се нарекува „Брат Господов“. Св. Јаков бил еден од 70-те апостоли кои го проповедале учењето на Христос. Според сведочењето на апостол Павле, по воскресението, Христос му се јавил на св. апостол Јаков.
Св. Јаков бил епископ во Ерусалим и ја составил првата литургија. Тој бил многу почитуван од Евреите поради неговиот свет живот, па го нарекле „Јаков Праведниот“. Меѓутоа, поради неговото проповедање на учењето на Христос, Евреите го фрлиле од покривот на храмот во 1. век од нашата ера. Во православната црква, споменот на овој светител се слави на 5 ноември.
Марија Јохансон
Марија Гунила Јохансон Товле (родена на 7 април 1956 година во Стокхолм) е шведска глумица, филмска режисерка и професорка на Стокхолмската академија за драмски уметности.
Во 1963 година, на 6-годишна возраст, Јохансон била на аудиција за улогата на „Тјорвен“ во ТВ серијата „Vi på Saltkråkan“ (Ние во Салткрикан), напишана од Астрид Линдгрен и била прифатена. Таа ја играла Тјорвен во серијата, како и во четири последователни филмови произведени од 1964-1967 година.
Јохансон студирала на Шведската национална академија за мимика и глума до 1981 година. Работела како филмска, ТВ и театарска глумица до 1998 година, кога започнала да работи како режисер. Таа се заинтересирала за истражување на глумата, а магистрирала и докторирала на Универзитетот во Содертерн. Нејзината докторска теза од 2012 година се вика „Skådespelarens praktiska kunskap“(Практичното знаење на глумецот).
Таа е професор по истражување на уметноста на Стокхолмската академија за драмски уметности.
Детергент
Детергентот е производ на лесната хемиска индустрија, а се употребува за перење и чистење. Тој првпат почнал да се применува во текот на Втората светска војна. Се добива од некои споредни производи што се јавуваат при преработката на нафтата, јагленот и варовникот. Скоро сите развиени земји во светот денеска повеќе произведуваат детергенти отколку сапуни.
Ḱ (латиница)
Ḱ — латинична буква која ја користи македонскиот јазик за транскрипција на кириличната буква ќ. Буквата ја има истата вредност со соодветната кирилична буква и графемата е иста.
Шаховска олимпијада 2000
34. шаховска олимпијада организирана од ФИДЕ, која содржеше натпреварувања во машка и женска конкуренција, како и неколку настани кои беа одржани со цел да се промовира играта се одржа од 28 октомври до 12 ноември 2000 во Истанбул, Турција.
Поврзано
I неофицијална шаховска Олимпијада (Париз 1924)
II неофицијална шаховска Олимпијада (Будимпешта 1926)
III неофицијална шаховска Олимпијада (Минхен 1936)
Сочувство за ѓаволот (филм)
„Сочувство за ѓаволот“ (англиски: Sympathy for the Devil) — британски авангарден докуметарен филм од 1968 година. Режисер на филмот е Жан-Лик Годар (Jean-Luc Godard), кој е автор и на сценариото. Филмот претставува смеса на документарен филм, фикција и драматизирано читање политички текстови. Притоа, филмот се бави со креативниот процес, а најпознат е по сцените во кои се прикажува како настанала песната „Sympathy for the devil“ додека рок-групата Ролинг стоунс снимала во лондонското студио „Olympic“.
Ивон Шалоске
Ивон Шалоске глумела во многу шведски филмови и во ТВ-емисии, најпозната во сапуницата „Бродската компанија“.
Шалоске почина во април 2020 година, на 68-годишна возраст.
Пластични маси
Пластичните маси се значајни производи на хемиската индустрија, а се добиваат од нафта, јаглен, шеќерна трска, кафе, соја и од други суровини. Во природата ги нема готови. Претворањето на пластични маси во готови производи се врши преку лиење, валање или влечење. Сите тие имаат голема примена благодарение на цврстината, малата тежина и големата отпорност.
NGC 1022
NGC 1022 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1022 се споменува и како MCG -1-7-25, IRAS 02360-0653.
Откривање
Објектот е откриен на 10 септември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1022 е од видот SBa. Видливиот сјај со голо око изнесува 11,3 m, а оној во рамките на интервалот од минималната до максималната честота 12,1 m, додека површинскиот сјај изнесува 12,9 m/лм2. NGC 1022 има привидни димензии од 2,4' х 2,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 38 м 32,5 с, а неговата деклинација, односно висината на лакот на тој агол, - 6° 40' 39". Положбениот агол на објектот е во износ од 12°.
Крајници
Крајници (tonsilla) — групи на лимфно ткиво кои се наоѓаат под епителот во устата и голтникот. Тие создаваат лимфоцити и се дел од имунолошкиот систем, а нивната улога е да го заштитат горниот дел на дишниот систем од инфекции.
Постојат четири вида крајници:
Сите тие го чинат т.н. Валдееров лимфен прстен (annulus lymphaticus Waldeyer). Големината на крајниците е најголема во детството, а во периодот на пубертетот почнуваат полека да атрофираат заради намалувањето на бројот на лимфните јазли.
Соња Тарчуловска
Соња Тарчуловска (Величкова) — македонска фолк пејачка од Пробиштип, Македонија. Таа е родена на 19 септември 1978 во Штип, Македонија. Нејзината музичка кариера започнала во 1994 година. Нејзиното прво ЦД е насловено “Весела Девојка”. Подоцна е објавена песната „Ден по ден“ и „Во бело“. Соња Тарчуловска имала концерти низ Европа, Соединетите Американски Држави и Австралија пеејќи за Македонците кои што живеат таму.
Таа е мажена за Јохан Тарчуловски и имаат три деца, Мелани, Младен и Jоана.
NGC 2944/2
NGC 2944/2 — спирална галаксија во соѕвездието Лав, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 2944/2 се споменува и како UGC 5144, MCG 6-21-67, CGCG 181-78, IRAS 09363+3232, KUG 0936+325B, Z 0936+3233, Arp 63, VV 82.
Откривање
Објектот е откриен на 27 март 1886 година од страна на Јохан Пализа, со помош на рефрактор, чијашто леќа имала пречник од 12 см.
Податоци од набљудување
Според морфолошката класификација на галаксиите, NGC 2944/2 е од видот SBc/P. Видливиот сјај со голо око изнесува 14,8 m, а оној во рамките на интервалот од минималната до максималната честота 15,5 m, додека површинскиот сјај изнесува 11,6 m/лм2. NGC 2944/2 има привидни димензии од 0,3' х 0,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 39 м 16,8 с, а неговата деклинација, односно висината на лакот на тој агол, + 32° 18' 38". Положбениот агол на објектот е во износ од 135°.
Космос-1932
Космос-1932 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 14 март 1988 г. Во орбитата околу планетата Земја бил исфрлен од носечка ракета.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 64,9°. Најголемото растојание од Земјата го достигнал на 263 км, а најмалото на 250.
Софрониј (охридски архиепископ)
Софрониј бил православен свештеник и охридски архиепископ најверојатно во периодот по 1566 година до 1572 година.
Податоци околу неговото делување денеска се малку познати. Тој е споменат како архиепископ во една жалба на поранешниот цариградски патријарх Јоасиф II. Не е познато кога познато или кога заминал од својата функција, но се знае дека во 1580 година Гаврил веќе бил нов архиепископ.
Ǵ
Ǵ — латинична буква која ја користи македонскиот јазик за транскрипција на кириличната буква ѓ. Буквата ја има истата вредност со соодветната кирилична буква и графемата е иста.
Општина Бистрица
Општина Бистрица — една од поранешните општини во Република Македонија. Се наоѓа во јужниот дел на државата. Седиште на општината беше селото Бистрица. Во 2002 година населението изнесуваше 5.042 жители, од кои 3.688 се Македонци. Општината престанала да постои кога согласно законот за територијална поделба на Македонија од 2004 година на 12 април 2005 година, била припоена кон Општина Битола.
Администрација и политика
Од 1996 година со новата територијална поделба на државата, Бистрица доби статус на седиште на општина. Во нејзин склоп вкупно беа 19 селски населби: Бистрица, Крстоар, Олевени, Барешани, Канино, Велушина, Граешница, Драгош, Кишава, Острец, Злокуќани, Кравари, Жабени, Породин, Лажец, Оптичари, Егри, Меџитлија и Кременица. Во дел од нив (во планинскиот и граничниот појас) живее албанско население. Општината Бистрица се простираше на крајниот југ од Македонија и непосредно се граничеше со Грција, со вкупна површина од 23.100 км2, а бројот на жители изнесуваше (ДЗС:Попис на населението 2002): 5,779 жители. Ден на општината беше 25 декември, и истата опстојуваше осум години т.е. сè до 2005 кога со новата територијална поделба на општините, беше припоена кон општина Битола.
Културни и природни знаменитости
Споменик во чест на загинатите борци во НОБ поставен 1971 г. Чешма во спомен на Крстин Чулаковски и над селото постои и бункер кој служел за воени дејствија.
Тула
Тула или цигла – ѕидарски градежен материјал кој се добива со обликување, сушење и печење на пластична смеса од глинен материјал, песок и вода. Тулата е најмасовен производ на керамичката индустрија.
Општина Бистрица
Демографија
Според последниот попис од 2002 година, општината имала 5.042 жители, од кои:
Тула
Поделба на тулите
Полна тула, шуплива, ѕидни блокови, монта, специјална тула...
Полна тула
Се добива со печење, со машинско или рачно обликување на глината.
Општина Бистрица
Иселеништво
Има доста иселеници во: Австралија, Америка, Шведска, Австрија, Италија и уште во многу други земји. Исто така многу луѓе емигрирале во Битола, како голем административен центар.
Тула
Фасадна полна тула од глина
Фасадните полни тули се елементи од печена глина. Марките се: 10, 15, 20 бара (1 бар = 0,1 MPa). Наменети се за изработка на надворешни и внатрешни ѕидови кои не се малтерисуваат.
Радијални тули
Радијалните тули се полни тули или тули со вертикални отвори изработени од печена глина. Наменети се за изработка на слободностоечки кружни оџаци со сите пречници и висини како и бункери, силоси и други објекти.
Условите за квалитетот на отворите во тулите, кружни или со сличен облик, се вкупната површина на отворите не смее да изнесува повеќе од 12% од целокупната површина на налегнување. Марката и видот на квалитет на радијалната тула е одредена просечно и со најмалата поединечна цврстина на притисок на бруто површината на тулата мора да бидат во границите:
Порозна тула
Порозност на тулата се постигнува со додавање лесно согорливи материјали (на пр. дрвени струготини) на глинената маса во текот на изработката.
Оваа тула има голем број рамномерно распоредени пори и шуплини во својата маса кои ѝ даваат особини на добар топлотен и звучен изолатор. Заради својата структура има мала зафатнинска тежина и мала цврстина на притисок. Впива вода и е неотпорна на мраз.
Се користат за ѕидање на неоптоварени и оптоварени внатрешни ѕидови.
Марија Бакаловска
Марија Бакаловска (Охрид, 1928) — македонски технолог, стопанственик и политичар.
Животопис
Родена е во Охрид во 1928 година. Дипломирала на Технолошко-металуршкиот факултет во Белград во 1954 година. Работела во Југохром од Јегуновце. Остварила специјалистички и студиски престои во Белгија, Швајцарија, Полска, Бугарија и Велика Британија. Во 1956 година станала раководител на лабораторија, контрола и службата за развој во Тетекс од Тетово, а од 1970 година работела на Технолошко-металуршкиот факултет во Скопје најпрвин како предавач, а потоа и како редовен професор сè до пензионирањето во 1988 година.
Нејзино поле на научен интерес се текстилните влакна. Автор и соавтор е на бројни научни трудови, помагала и четири учебници, а учествувала и во проекти. Била потпретседател на Собранието на Македонија, проректор на Универзитетот „Св. Кирил и Методиј“ и претседател на Заедницата за научни дејности на Македонија.
Скилич
Скилич (од 1970 г. носи името Старо Скилич; Παλαιό, Παλιό Σκυλίτσι, Палео Скилици) — село во Берско, Егејска Македонија, дел од денешната Општина Гида, во Централна Македонија, Грција.
Географија и местоположба
Селото се наоѓа на дванаесет километри западно од градот Гида и два километри северно од главниот пат што од Гида води за градот Бер, на надморска височина од 14 метри. Селскиот атар зафаќа површина од вкупно 14 квадратни километри.
Сместено е во областа Урумлак.
Историја
Селото уште од порано, како и другите села во областа Урумлак, било населено со грчко население.
Тршчина
Тршчина (словенечки: Trščina) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Скилич
Историја
По основањето на селото Ново Скилич, селото било преименувано во Старо Скилич. Во 1970 година, Ново Скилич било преименувано во Калохори (Καλοχώρι).
Стопанство
Населението главно се занимава со земјоделство. Основни производи на селото се памукот и шеќерната репка.
Население
Според Васил К’нчов („Македонија. Етнографија и статистика“) во 1900 година во Скилич (Шкиличи), Берска каза, живееле 80 Грци христијани. По податоци на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година навел дека во Скилич Шкиличи (Skilitch Chkilitchi) живееле 75 Грци.
Во пописот од 1913 година, селото е забележано со 73 жители, а во 1920 година со 107 жители. Во 1923 година биле сместени и бегалски семејства во новоизградената населба наречена Ново Скилич, така што селото во 1928 година имало само 126 жители. По извршените мелиорации и исушувањето на Ениџевардарското Блато тука биле сместени и поголем број на бегалски семејства, поради што во 1940 година бројот на жители пораснал на 632. Во 1951 година имало 574, во 1961 година 652, во 1971 година 669, во 1981 година 696, а во 1991 година 647 жители..
Во пописот спроведен во 2001 година, селото било попишано со 649 жители. Во најновиот спроведен попис од 2011 година во Грција, селото било забележано со 526 жители.
Лангелсхајм
Лангелсхајм (Langelsheim) — град во округот Гослар, во сојузната покраина Долна Саксонија, Германија.
Географија
Градот е сместен помеѓу реката Инерсте и нејзината притока Гране, на северните падини на планинскиот масив Харц и истоимениот национален парк, на околу 8 километри северозападно од градот Гослар.
Историја
Местото некогаш било наречено Лангенице (Langenizze) кое се развило од тврдина на планината Канштајн во век, која била подигната од Отонската династија. Лангелсхајм бил место на стари леарници, првпат забележани во век, каде рудата од Рамелсбершките рудници била топена.
Збратимени градови
Лангелсхајм е збратимен со следниве градови:
Берла
Берла (Bârla) — општина во округот Арџеш во јужна Романија.
Алесандро Балан
Алесандро Балан (Alessandro Ballan; р. во Кастелфранко Венето, Венето) — италијански професионален друмски велосипедист, кој последно возел за UCI World Tour екипата  и е поранешен светски првак. Иако ја поседува формата, во која обично е поврзуван со искачувањето, Балан се има поставено како водечки кандидат во пролетните класици во изминативе години. Неговиот прекар, Bontempino, е деминитувна форма поврзувана со Гвидо Бонтемпи, со кого е поврзуван.
Претпоставено невин (филм од 1990)
Содржина
Младата обвинителка Каролин Полемус (ја игра Скаки) е брутално убиена во нејзиниот стан, а врз основа на неколку цврсти докази, за убиството е обвинет заменикот на јавниот обвинител Расти Сабич (го игра Форд), кој бил нејзин љубовник. Започнува судскиот процес против него, а тој го ангажира адвокатот Стерн (го игра Хулија), со кого во минатото имале чести соочувања во судските процеси. Во текот на судењето станува јасно дека сите докази се против Сабич, а тој се сомнева дека некој го наместил. Пресвртот настапува кога Сабич и неговиот адвокатот пронаоѓаат докази дека судијата (го глуми Винфилд) кој го води процесот во минатото бил корумпиран, со помош токму на Полемус и на јавниот обвинител Рејмонд Хорган (го игра Денехи), кој му е претпоставен на Сабич. Кога ги посочуваат доказите, судијата се исплашува од можните последици и го прекинува судењето, прогласувајќи го Сабич за невин. Така, правдата победува, но сосема случајно, во својот дом, Сабич ја пронаоѓа секирата со која е убиена Полемус. Тогаш, неговата сопруга Барбара (ја глуми Беделија) признава дека, дознавајќи за врската меѓу нејзиниот сопруг и Полемус, таа го извршила убиството и дека ги наместила сите докази, со цел нејзиниот сопруг да биде обвинет за убиството.
Алесандро Балан
Кариера
Балан станал професионалец во 2004 со екипата Лампре. И покрај неговата солидна аматерска кариера, Балан не бил баран од професионалните екипи и затоа тој барал мала помош во обезбедувањето професионален договор. Во неговата прва сезона, Балан работел како помагач за Романс Вајнштајнс и Џанлука Бортолами.
2005
Во 2005, на Балан му била дадена шанса за постигнување високи пласмани во пролетните класици и успеал да победи на една етапа и да го освои второто место во крајниот пласман на Три дена Де Пане, заедно со шестото место на Трката околу Фландрија, напаѓајќи ја водечката група на 37 километри пред крајот. Подоцна во сезоната, успеал да ја постигне својата прва ProTour победа со освојувањето на етапата 4 на Енеко Тур Бенелукс.
2006
Во 2006, Балан ја започнал кампањата на пролетните класици како високо ценет кандидат, особено поради неговите резултати во 2005 и успехот во претходните трки, како што се Трофеј Лагвелија, второто место зад Том Бонен на Е3 Харелбеке и третото место во генералниот пласман на Тирено-Адријатико. Балан бил водечки фаворит во класиците: завршил петти на Трката околу Фландрија и трет на Париз-Рубе, откако биле дисквалификувани Петер ван Петегем, Владимир Гусев и Лиф Хост. Подоцна во сезоната, Балан го докажал неговиот талент со второто место на етапата 12 на Тур де Франс и третото место во генералниот пласман на Трката околу Полска. Балан завршил шести во поединечниот пласман на UCI ProTour 2006.
2007
Во 2007, Балан настрадал за време на Тирено-Адријатико и ја скршил клучната коска. И покрај оваа повреда, Балан работел напорно на Милано-Санремо, сепак екипниот водач Даниеле Бенати не победил на трка. Две недели подоцна, Балан ја освоил Три дена Де Пане, откако направил бегство на етапата 1. Балан не успеал да победи етапа, но го победил неговиот најблизок соперник Лука Паолини во текот на последниот хронометар, каде Балан завршил 10. На 8 април, Балан ја освоил Трка околу Фландрија во тесна спринтерска завршница со локалниот фаворит Лиф Хост од Белгија. Балан бил првиот Италијанец, кој победил на Трка околу Фландрија и Три дена Де Пане во иста сезона. На 19 август победил на Ватенфал Класик со напад во последниот километар, излегувајќи пред сите спринтери, вклучувајќи го поранешниот победник Оскар Фреир и младиот германски спринтер Гералд Чолек, со што го освоил неговиот втор еднодневен класик во сезоната.
2008
Пролетта 2008 не била успешна како онаа од 2008, иако бил вклучен во одлучувачкото бегство на Париз-Рубе и возел силно до третото место зад поранешните победници Том Бонен и Фабијан Канчелара, со кои заедно влегол во познатиот велодром во Рубе, губејќи во спринтот на завршната линија. Ова дошло една недела по освоеното четврто место на Трката околу Фландрија, каде бил бранител на титулата. Повторно ја избегнал домашната трка – Џиро д’Италија, но возел на другите две големи трки – Тур де Франс и Вуелта а Еспања, победувајќи една планинска етапа и носејќи ја водачката маичка потоа.